सुप्रीम कोर्ट परिसर में हॉल का उद्घाटन करने पहुंचे थे
Chief Justice (CJI) DY Chandrachud; Supreme Court's Additional Building Complex Yoga and Recreation Hall इस दौरान कुछ तस्वीरें सामने आई हैं। जिसमें वह अपने साथी जजों के साथ कैरम खेलते नजर आ रहे हैं।
CJI डीवाई चंद्रचूड़ ने गुरुवार को सुप्रीम कोर्ट कैम्पस में बने योगा एंड रिक्रिएशन हॉल में साथी जजों के साथ कैरम खेला। वे एडिशनल बिल्डिंग कॉम्प्लेक्स में रजिस्ट्री अधिकारियों के लिए बने इस हॉल का उद्घाटन करने पहुंचे थे।
इस कार्यक्रम में चीफ जस्टिस चंद्रचूड़ के अलावा जस्टिस पीवी संजय कुमार, अहसानुद्दीन अमानुल्लाह, दीपांकर दत्ता, पीएस नरसिम्हा, अजय रस्तोगी और पंकज मिथल भी मौजूद रहे।
उद्घाटन कार्यक्रम की ये तस्वीरें देखें...
CJI चंद्रचूड़ ने कहा था- ज्यूडिशियरी पर सरकार का कोई दबाव नहीं
CJI चंद्रचूड़ बतौर जज 23 साल का समय पूरा करने वाले हैं, लेकिन इतने लंबे करियर के दौरान उन्होंने कभी भी किसी दबाव का सामना नहीं किया। यह बात उन्होंने दिल्ली में हुए इंडिया टुडे कॉन्क्लेव में चार दिन पहले कही थी। CJI ने कहा था- दबाव होता है, लेकिन दिमाग पर ताकि किसी केस का सही समाधान खोजा जा सके। उसका सही फैसला लिया जा सके।
इस इवेंट में CJI ने अपनी पसंद, कॉलेजियम सिस्टम, जजों की ऑनलाइन ट्रोलिंग पर भी बात की। उन्होंने बताया कि अगर वे क्रिकेटर होते तो राहुल द्रविड़ की तरह होते।
CJI से जुड़ी ये खबरें भी पढ़ सकते हैं...
CJI ने कहा था-केवल लड़का बुढ़ापे में मां-बाप का सहारा बनेगा, इस धारणा को आगे न बढ़ाएं
चीफ जस्टिस डीवाई चंद्रचूड़ ने मंगलवार को मौत की सजा के फैसले पर रिव्यू के दौरान अहम टिप्पणी की थी। सुप्रीम कोर्ट की समीक्षा की पंक्तियों का जिक्र करते हुए उन्होंने कहा था कि अदालतों को पुरुष प्रधान या पितृ सत्तात्मक टिप्पणियों से बचना चाहिए।
CJI ने कहा था, 'बेटा वंश चलाता है, वही बुढ़ापे में मां-बाप का सहारा बनेगा, ऐसे कमेंट से बचना चाहिए।' CJI की अध्यक्षत वाली जस्टिस हिमा कोहली और जस्टिस पीएस नरसिम्हा की बेंच चेन्नई में 7 साल के लड़के की किडनैपिंग और हत्या के दोषी को मिली मौत की सजा की रिव्यू पिटीशन पर सुनवाई कर रही थी। इस दौरान CJI चंद्रचूड़ ने सुप्रीम कोर्ट की पिछली सुनवाई का जिक्र किया था। पूरी खबर यहां पढ़ें...
CJI बोले- सच्चाई झूठी खबरों का शिकार हो गई, फेक न्यूज पर चिंता जताई
देश के मुख्य न्यायाधीश डीवाई चंद्रचूड़ ने कहा था कि हम ऐसे दौर में रह रहे हैं जहां लोगों में सब्र और सहिष्णुता कम है। सोशल मीडिया के दौर में अगर कोई आपकी सोच से सहमत नहीं है तो वह आपको ट्रोल करना शुरू कर देता है। पूरी खबर यहां पढ़ें...